 Ekliziastis 1  Okwu onye mkpọkọta, nwa Devid, bụ eze na Jeruselem.Ihe efu kasị ihe efu niile! ka onye mkpọkọta kwuru, ihe efu kasị ihe efu niile! Ihe niile bụ ihe efu!Olee uru mmadụ na-erite nọrụ niile ọ gbalịsiri ike rụọ nokpuru anyanwụ?Otu ọgbọ na-ala, ọgbọ ọzọ na-abịakwa; ma ụwa na-adịru ọbụna mgbe ebighị ebi.Anyanwụ awawo, anyanwụ adawokwa, ọ na-ekusikwa ume ike wee na-abịaghachi nọnọdụ ya bụ ebe ọ ga-esi waa.Ifufe na-efega nebe ndịda, ọ na-efekwa gburugburu ruo nebe ugwu. Ọ na-efe gburugburu mgbe niile, ifufe na-efekwa gburugburu laghachi kpọmkwem nụzọ ya.Iyi niile na-asọba noké osimiri, ma oké osimiri adịghị eju eju. Nebe iyi si asọpụta, nebe ahụ ka ọ na-asọghachi ka o wee sọpụta.Ihe niile na-agwụ ike; ọ dịghị onye nwere ike ịkọwa ha. Afọ adịghị eju anya ịhụ ihe, afọ adịghịkwa eju ntị ịnụ ihe.Ihe ọ bụla nke dị adị, ọ bụ ya ga-adị; ihe ọ bụla e mewokwara, ọ bụ ya ka a ga-eme; ọ dịghịkwa ihe bụ ihe ọhụrụ nokpuru anyanwụ.Ọ dị ihe ọ bụla dịnụ nke mmadụ ga-ekwu banyere ya, sị: Lee ihe a; ọ bụ ihe ọhụrụ? Ọ dịbu adị malite mgbe a na-amaghị ama; ihe dị adị adịwala tupu a mụọ anyị.A dịghị echeta ndị oge gboo, a gaghịkwa echeta ndị a ka ga-amụ amụ. A gaghị echeta ha ọbụna netiti ndị a ka ga-amụ nọdịnihu.Mụ onwe m, bụ onye mkpọkọta, bụ eze Izrel nime Jeruselem.M wee tinye obi m nịchọ amamihe nakwa ninyocha ya nihe niile e meworo nokpuru eluigwe, ya bụ, ọrụ ahụhụ Chineke nyere ụmụ mmadụ ka ha na-arụ.Ahụrụ m ọrụ niile a rụrụ nokpuru anyanwụ, ma, lee! ihe niile bụ ihe efu, bụrụkwa ịchụso ifufe.A pụghị ime ka ihe gbagọrọ agbagọ kwụrụ ọtọ, a pụghịkwa ịgụ ihe na-adịghị adị ọnụ.Mụ onwe m kwuru nobi m, sị: Lee! Mụ onwe m enwekwuola amamihe nke ukwuu karịa onye ọ bụla dịworo ndụ tupu mụ onwe m na Jeruselem, obi m nwetakwara amamihe na ihe ọmụma dị ukwuu.M wee tinye obi m nịmata ihe bụ amamihe na ịmata ihe bụ nzuzu, amatawokwa m ihe bụ iberiibe, na nke a kwa bụ ịchụso ifufe.Nihi na nebe amamihe dị ukwuu, mkpasu iwe na-adị ukwuu, nke mere na onye na-enwetakwu ihe ọmụma na-enwetakwu ihe mgbu. 